พลเรือเอก ณรงค์ พิพัฒนาศัย รัฐมนตรีว่าการกระทรวงศึกษาธิการ เปิดเผยภายหลังเป็นประธานเปิดโครงการอาชีวะอาสา เทศกาลสงกรานต์ 2558 เมื่อวันจันทร์ที่ 30 มีนาคม 2558 ที่บริเวณด้านข้างกระทรวงศึกษาธิการว่า สำนักงานคณะกรรมการการอาชีวศึกษาได้ระดมนักศึกษาและครูอาชีวศึกษากว่า 20,000 คน ให้บริการแก่ประชาชนฟรี ช่วงเดินทางเทศกาลสงกรานต์ จำนวน 250 จุดทั่วประเทศ ตั้งแต่วันที่ 9-15 เมษายน 2558